  Анжелика Тихонова корреспондент Иворъёсъя «Удмуртия» агентство гожтэтъёсын воштӥськон Telegram вотэслы удмурт шӧмо стикеръёс лэсьтӥз. Стикеръёслэн геройёссы — удмурт фольклорысь Лопшо Педунь но Вукузё, озьы ик элькунэнымы герӟаськем макеос — италмас сяська, перепеч, пельнянь, мотоцикл, автомат, крокодил, кизили но мукетъёсыз. Мылкыдэз возьматӥсь удмурт шӧмо суредъёсты ссылкая потыса кыскыны луэ. Смайлъёсты поттон иворъёсъя агентстволэн удмурт бамез ужаны кутскем дырысен ар тырмонлы сӥземын. Со ӵапак 1-тӥ южтолэзе ужзэ мытӥз вал. Вераны кулэ, ар ӵоже сайтын удмурт кылын 2019 иворъёс но 25 статьяос потӥзы. Сайтын ӟуч бамысь берыктэм иворъёс, озьы ик нимысьтыз гожтэм материалъёс пото. Со сяна удмурт кылын сайтлэн «ВКонтакте», «Одноклассники» но Facebook мерлыко вотэсъёсын группаосыз ужало. Тегъёс: Удмуртия удмуртъёс Мерлык удмурткыл  